title: 2012/562/EU: Europa-Parlamentets afgørelse af 10. maj 2012 om decharge for gennemførelsen af budgettet for Oversættelsescentret for Den Europæiske Unions Organer for regnskabsåret 2010#Europa-Parlamentets beslutning af 10. maj 2012 med bemærkningerne, der er en integrerende del af afgørelsen om decharge for gennemførelsen af budgettet for Oversættelsescentret for Den Europæiske Unions Organer for regnskabsåret 2010

text:
               17.10.2012

               DA

               Den Europæiske Unions Tidende

               L 286/141

         EUROPA-PARLAMENTETS AFGØRELSE
   af 10. maj 2012
   om decharge for gennemførelsen af budgettet for Oversættelsescentret for Den Europæiske Unions Organer for regnskabsåret 2010
   (2012/562/EU)
   EUROPA-PARLAMENTET,

               —

               der henviser til det endelige årsregnskab for Oversættelsescentret for Den Europæiske Unions Organer for regnskabsåret 2010,

               —

               der henviser til Revisionsrettens beretning om årsregnskabet for Oversættelsescentret for Den Europæiske Unions Organer for regnskabsåret 2010, med centrets svar (1),

               —

               der henviser til Rådets henstilling af 21. februar 2012 (06083/2012 — C7-0051/2012),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Rådets forordning (EF) nr. 2965/94 af 28. november 1994 om oprettelse af et oversættelsescenter for Den Europæiske Unions organer (3), særlig artikel 14,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget (A7-0125/2012),

               1.

               meddeler direktøren for Oversættelsescentret for Den Europæiske Unions Organer decharge for gennemførelsen af centrets budget for regnskabsåret 2010;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til direktøren for Oversættelsescentret for Den Europæiske Unions Organer, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

            Formand

         Martin SCHULZ

            Generalsekretær

         Klaus WELLE

      (1)  EUT C 366, 15.12.2011, s. 117.

      (2)  EFT L 248 af 16.9.2002, s. 1.

      (3)  EFT L 314 af 7.12.1994, s. 1.

      (4)  EFT L 357 af 31.12.2002, s. 72.

      EUROPA-PARLAMENTETS BESLUTNING
      af 10. maj 2012
      med bemærkningerne, der er en integrerende del af afgørelsen om decharge for gennemførelsen af budgettet for Oversættelsescentret for Den Europæiske Unions Organer for regnskabsåret 2010
      EUROPA-PARLAMENTET,

                  —

                  der henviser til det endelige årsregnskab for Oversættelsescentret for Den Europæiske Unions Organer for regnskabsåret 2010,

                  —

                  der henviser til Revisionsrettens beretning om årsregnskabet for Oversættelsescentret for Den Europæiske Unions Organer for regnskabsåret 2010, med centrets svar (1),

                  —

                  der henviser til Rådets henstilling af of 21. februar 2012 (06083/2012 — C7-0051/2012),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

                  —

                  der henviser til Rådets forordning (EF) nr. 2965/94 af 28. november 1994 om oprettelse af et oversættelsescenter for Den Europæiske Unions organer (3), særlig artikel 14,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget (A7-0125/2012),

                  A.

                  der henviser til, at Revisionsretten har fastslået, at den har fået rimelig sikkerhed for, at årsregnskabet for Oversættelsescentret for Den Europæiske Unions Organer (»centret«) for regnskabsåret 2010 er rigtigt, og at de underliggende transaktioner er lovlige og formelt rigtige,

                  B.

                  der henviser til, at Parlamentet den 10. maj 2011 meddelte decharge til direktøren for centret for gennemførelsen af dets budget for regnskabsåret 2009 (5) og i beslutningen med bemærkningerne til afgørelsen bl.a. opfordrede centeret til:

                              —

                              at videreudvikle evalueringen af resultaterne ved at forbedre sammenhængen mellem de strategiske foranstaltninger og foranstaltningerne i centrets årlige arbejdsprogram og ved at gennemgå indikatorerne for overvågning af resultaterne, så SMART-kriterierne bliver opfyldt

                              —

                              at træffe mere effektive foranstaltninger til at afhjælpe den fortsatte stigning i overskuddet; overskuddet var på 24 000 000 EUR i 2009 mod 26 700 000 EUR i 2008, 16 900 000 EUR i 2006, 10 500 000 EUR i 2005 og 3 500 000 EUR i 2004

                              —

                              at underrette dechargemyndigheden om de foranstaltninger, der er truffet for at gøre ABAC-regnskabssystemet funktionsdygtigt,

                  C.

                  der henviser til, at centerets endelige budget for 2010 beløb sig til 55 928 077 EUR mod 62 630 000 i 2009, hvilket er en reduktion på 11,98 %,

                  D.

                  der henviser til, at omfanget af oversættelser i 2010 var det højeste siden oprettelsen af centret med en stigning på 20,1 % i antallet af oversatte sider i forhold til i 2009,

         Budgetmæssig og økonomisk forvaltning

                  1.

                  noterer sig på baggrund af centerets årlige aktivitetsrapport og dets årsregnskab for 2010, at bevillingen på 48 100 000 EUR i centrets oprindelige budget for 2010 blev ændret ved to ændringsbudgetter; bemærker navnlig, at formålet med de to ændringsbudgetter var todelt:

                              —

                              at medregne budgetoverskuddet fra de foregående år på 24 000 000 EUR med henblik på at betale arbejdsgiverens bidrag til Kommissionen for pensioner fra 1998-2009, hvilket i alt beløb sig til 18 400 000 EUR, og tilbagebetale centerets største kunde, Kontoret for Harmonisering af Det Indre Marked, 6 121 255 EUR i forbindelse med resultatopgørelsen for 2009

                              —

                              at skabe bedre balance i budgettet med et beløb på 8 000 000 EUR efter en betydelig stigning i den forventede kundeefterspørgsel;

                  2.

                  konstaterer på baggrund af centerets årlige aktivitetsrapport, at centrets indtægter på grund af et større samlet antal oversatte sider i 2010 steg til 51 200 000 EUR i 2010, hvilket er en stigning på 13,71 % i forhold til 2009; noterer sig ligeledes på baggrund af denne rapport, at centerets gennemførelsesrate for udgifterne steg til 43 040 000 EUR, dvs. 86,79 % af bevillingerne, hvilket er en stigning på 18,27 % i forhold til 2009;

                  3.

                  minder om, at der i henhold til artikel 10 i oprettelsesforordningen (EF) nr. 2965/94 skal være balance mellem indtægter og udgifter på centerets budget; noterer sig, at for regnskabsåret 2010 beløb centerets akkumulerede 2009-overskud sig til 24 000 000 EUR; noterer sig dog, at det lykkedes centeret primært ved at overføre midler til Unionens pensionsordning og tilbagebetale sine kunder at nedbringe det førnævnte overskud til 9 200 000 EUR; konstaterer derudover på baggrund af oplysningerne fra centret, at bestyrelsen i 2011 besluttede at anvende disse 9 200 000 EUR til oprettelse af en reserve til ekstraordinære investeringer (4 300 000 EUR) og en reserve til stabilisering af priserne (4 900 000 EUR);

                  4.

                  glæder sig over løsningen af den langvarige konflikt mellem centeret og Kommissionen vedrørende spørgsmålet om arbejdsgiverens bidrag til Unionens pensionsordning;

                  5.

                  glæder sig over bestyrelsens ovennævnte beslutning fra 2011 om at etablere en reserve på 4 300 000 EUR til investeringer i et e-CDT-program, der skal gennemføres i løbet af perioden 2012-2013, og en reserve på 4 900 000 EUR til stabilisering af priserne med henblik på at kompensere for den potentielle reduktion af dets indtægter som følge af det forventede fald i oversættelsesanmodninger fra kunderne;

                  6.

                  glæder sig over, at centrets endelige årsregnskab for regnskabsåret 2010 på anmodning af dechargemyndigheden er blevet offentliggjort på centerets websted;

         Udbudsprocedurer

                  7.

                  opfordrer centeret til at sikre overholdelse af finansforordningens artikel 60 ved at træffe finansieringsbeslutninger for så vidt angår aktionsudgifter; anmoder navnlig centeret om at sikre bedre kontrol med indkøbsplanlægningen;

                  8.

                  noterer sig på baggrund af centerets årlige aktivitetsrapport, at centeret har iværksat to nye procedurer for levering af oversættelses-/revisionstjenester på jernbane- og søfartsområdet;

                  9.

                  noterer sig desuden, at der i alt er blevet undertegnet 47 rammekontrakter;

         Menneskelige ressourcer

                  10.

                  erkender, at artikel 45 i personalevedtægten ikke er blevet overholdt, eftersom otte ansatte med flere forfremmelsespoint ikke blev forfremmet, mens andre ansatte i den samme lønklasse blev forfremmet, og at der således blev gjort brug af andre skønsmæssige elementer i den endelige afgørelse om forfremmelse; noterer sig centrets udtalelse om, at Den Interne Revisionstjeneste (IAS) erkender, at karriere- og forfremmelsesafgørelser for tjenestemænd og midlertidigt ansatte, der blev vedtaget af bestyrelsen den 7. februar 2008, er blevet fortolket forskelligt, og at centret, efter den endelige vurdering foretaget af IAS om gennemførelse af forfremmelser, som blev fremlagt af IAS i september 2010, tilpassede sin fortolkning til IAS's fortolkning, mens de yderligere kriterier, der tidligere blev brugt i forbindelse med forfremmelse, blev opgivet;

                  11.

                  noterer sig desuden på baggrund af centerets årlige aktivitetsrapport, at centeret gennemførte 22 personaleudvælgelsesprocedurer for midlertidigt ansatte og kontraktansatte samt to udvælgelsesprocedurer for fastansatte i 2010;

                  12.

                  noterer sig, at centeret har oprettet en karrierevejledningstjeneste med henblik på at identificere muligheder for de ansatte og muliggøre mobilitet og karrierevejledning;

         Præstation

                  13.

                  glæder sig over øgningen af centerets tjenester for så vidt angår omfanget af oversættelser for EU-institutionerne i sammenligning med 2009 og især stigningen på 20,1 % i antallet af oversatte dokumenter, samtidig med at budgettet blev nedskåret med 11,98 % i forhold til det foregående år;

                  14.

                  noterer sig på baggrund af centerets årlige aktivitetsrapport, at der i 2010 blev undertegnet aftaler med seks nye kunder, nemlig fællesforetagenderne Artemis, ENIAC, IMI og BCB, Det Europæiske Asylstøttekontor og Agenturet for Samarbejde mellem Energireguleringsmyndigheder, og at den første kontakt med Den Europæiske Banktilsynsmyndighed, Den Europæiske Værdipapir- og Markedstilsynsmyndighed og Den Europæiske Tilsynsmyndighed for Forsikrings- og Arbejdsmarkedspensionsordninger blev etableret;

                  15.

                  noterer sig på baggrund af centerets årlige aktivitetsrapport, at omkring 55 % af det samlede antal oversatte sider blev oversat af eksterne tjenesteydere i løbet af regnskabsåret 2010; noterer sig desuden på baggrund af den årlige aktivitetsrapport, at centeret i 2010 traf foranstaltninger til at konsolidere styringen af oversættelsesprocessen ved at sammenlægge sektionen for efterspørgselsstyring og sektionen for styring af freelanceoversættelser; bemærker navnlig, at den eksterne undersøgelse om validering af forholdet mellem internt og eksternt oversættelsesarbejde er afsluttet, og at den beregningsmodel, som centret anvendte, er blevet godkendt;

                  16.

                  glæder sig over centrets bestræbelser på at forbedre oversættelseskvaliteten; understreger, at der blev gennemført 17 terminologiprojekter indtil udgangen af 2010, som forbedrede terminologidatabasen; støtter centret i gennemførelsen af uddannelsesarrangementer for dets oversættere, hvilket bidrager til at forbedre deres produktivitet;

                  17.

                  opfordrer centeret til at analysere den nuværende datastrøm og de værktøjer, der anvendes til budgetplanlægning, og foretage kontroller; noterer sig i denne sammenhæng, at centerets budgetplanlægning er baseret på Excel-regneark og manuelle eller systembaserede datakontroller, som kan medføre regnefejl og fejlagtig udgiftsplanlægning og i sidste instans have en negativ indvirkning på centerets prisfastsættelse;

                  18.

                  opfordrer centeret til at anvende mindstekravene i forbindelse med udarbejdelsen af overslag og forbedre samarbejdet og udvekslingen vedrørende overslag med udvalgte kunder med henblik på at undgå overvurdering af udgifter og priser;

         Intern revision

                  19.

                  noterer sig, at 12 »meget vigtige« henstillinger fra IAS stadig ikke var blevet imødekommet den 31. december 2010; er bekymret over, at gennemførelsen af syv af disse henstillinger var forsinket; bemærker navnlig, at disse forsinkelser vedrører følgende vigtige spørgsmål:

                              —

                              kvaliteten af den forventede kundeefterspørgsel

                              —

                              oplysninger om udnyttelsen i 2008

                              —

                              vurderingen af det interne kontrolsystem;

                        opfordrer derfor centeret til at forklare disse forsinkelser over for dechargemyndigheden og til at udbedre situationen;

                  20.

                  noterer sig, at centeret har afvist henstillingen om regnskabsaflæggelse blandt de 12 »meget vigtige« henstillinger fra IAS; opfordrer centeret til at informere dechargemyndigheden om årsagerne til denne afgørelse;

                  21.

                  bemærker, at IAS gennemførte en revision af opførelsen af udgifter på budgettet, færdiggjorde en opfølgende revision vedrørende HR-området og gennemførelsen af interne kontrolstandarder og foretog en risikovurdering på it-området;

                  22.

                  noterer sig på baggrund af centerets årlige aktivitetsrapport, at IAS' endelige opfølgningsrapport afslørede, at der var blevet givet 41 henstillinger, 29 henstillinger var fortsat til behandling, 10 var blevet gennemført, og to var blevet helt eller delvist accepteret;

                  23.

                  erkender, at den interne revisionskapacitet gennemførte formel rådgivning på følgende områder:

                              —

                              rådgivning vedrørende optimering af den organisatoriske struktur og hermed forbundne besparelser

                              —

                              koordineret gennemførelse af risikovurderingen på it-området

                              —

                              facilitering og rådgivning i forbindelse med centerets årlige risikostyringsgennemgang

                              —

                              støtte til og vejledning om aktiviteter i forbindelse med kvalitetsrevision;

                  24.

                  henviser til sine henstillinger i tidligere dechargebetænkninger, der er knyttet som bilag til denne beslutning;

                  25.

                  henviser med hensyn til de øvrige bemærkninger, der ledsager dechargeafgørelsen, og som er af horisontal karakter, til sin beslutning af 10. maj 2012 (6) om præstation, økonomisk forvaltning og kontrol med agenturer.

         (1)  EUT C 366 af 15.12.2011, s. 117.

         (2)  EFT L 248 af 16.9.2002, s. 1.

         (3)  EFT L 314 af 7.12.1994, s. 1.

         (4)  EFT L 357 af 31.12.2002, s. 72.

         (5)  EUT L 250 af 27.9.2011, s. 125.

         (6)  Vedtagne tekster, P7_TA(2012)0164 (Se side 388 i denne EUT).

      BILAG

         EUROPA-PARLAMENTETS HENSTILLINGER I DE SENESTE ÅR

                  Oversættelsescentret for Den Europæiske Unions Organer

                  2006

                  2007

                  2008

                  2009

                  Præstation

                  Ikke relevant

                              —

                              Indikatorer for mål og præstationer er ofte umålelige

                              —

                              Bemærkning om, at der i 2007 blev tilbagebetalt 9 300 000 EUR til kunderne

                              —

                              Forbedring af it-systemer (FLOSYSWEB)

                              —

                              Bemærkning om, at der i 2008 blev tilbagebetalt 11 450 000 EUR til kunderne

                  Opfordring til centret om at videreudvikle evalueringen af resultaterne ved at forbedre sammenhængen mellem de strategiske foranstaltninger og foranstaltningerne i centrets arbejdsprogram og ved at gennemgå indikatorerne for overvågning af resultaterne, så SMART-kriterierne bliver opfyldt

                  Budgetmæssig og økonomisk forvaltning

                  Ikke relevant

                  Programmering bør være baseret på en entydig og konsistent forbindelse mellem de fastlagte mål og gennemførelsen af de budgetmidler, der er nødvendige for at virkeliggøre målene

                              —

                              Opfordring til centeret om at træffe mere effektive foranstaltninger til at afhjælpe den fortsatte stigning i overskuddet 2008: 26 700 000 EUR 2006: 10 500 000 EUR

                              —

                              Opfordring til Kommissionen om at undersøge størrelsen af kontantbeholdninger: 48 405 006 EUR

                              —

                              Opfordring til centeret om fremover at udbyde sine tjenester til kunderne på en sådan måde, at omkostningerne dækkes ind

                              —

                              Opfordring til centeret om systematisk at anvende finansforordningens artikel 8, stk. 2, som fastslår, at forpligtelsesbevillinger skal dække de samlede omkostninger ved de retlige forpligtelser, der indgås i det løbende regnskabsår

                              —

                              Opfordring til centeret om at træffe mere effektive foranstaltninger til at afhjælpe den fortsatte stigning i overskuddet, som primært skyldes unøjagtigheder i overslagene over oversættelsesanmodninger fra kunderne

                  Menneskelige ressourcer

                              —

                              Svagheder i ansættelsesprocedurer: der foreligger ingen skriftlige beviser for, hvilke regler der finder anvendelse i forbindelse med vurderingen af kandidaternes sagsmapper

                              —

                              Konflikten mellem centeret og Kommissionen om arbejdsgiverens bidrag er ikke blevet løst

                  Ikke relevant

                              —

                              Centeret bør planlægge sine ansættelsesprocedurer på en mere realistisk og effektiv måde for at overholde tidsfristerne og imødekomme alle behov i forbindelse med en stigning i centerets personaleantal (både med hensyn til kvantitet og kvalitet)

                              —

                              Konflikten mellem centeret og Kommissionen om arbejdsgiverens bidrag er ikke blevet løst

                              —

                              Opfordring til centret om at medtage oplysninger om følsomme funktioner i jobbeskrivelser og sikre, at alle iværksatte kontroller til mindskelse af risici identificeres

                              —

                              Opfordring til centret om at ajourføre gennemførelsesbestemmelserne for uddannelse og fastsætte en ny tidsplan herfor

                  Intern revision

                  Ikke relevant

                  Ikke relevant

                  Ikke relevant

                  Opfordring til centeret om at udarbejde en udførlig skriftlig procedure, der fastlægger roller, tidsplan og arbejdsgange for oprettelse, validering og bestilling af indtægtsordrer for transaktioner leveret til kunder


title: 2011/767/EU: Rådets afgørelse af 27. oktober 2011 om indgåelse af aftalen i form af brevveksling mellem Den Europæiske Union og New Zealand i henhold til artikel XXIV, stk. 6, og artikel XXVIII i den almindelige overenskomst om told og handel (GATT) 1994 om ændring af indrømmelserne i Republikken Bulgariens og Rumæniens lister i tilslutning til deres tiltrædelse af Den Europæiske Union#Aftale i form af brevveksling mellem Den Europæiske Union og New Zealand i henhold til artikel XXIV, stk. 6, og artikel XXVIII i den almindelige overenskomst om told og handel (GATT) 1994 om ændring af indrømmelserne i Republikken Bulgariens og Rumæniens lister i tilslutning til deres tiltrædelse af Den Europæiske Union

text:
               30.11.2011

               DA

               Den Europæiske Unions Tidende

               L 317/2

         RÅDETS AFGØRELSE
   af 27. oktober 2011
   om indgåelse af aftalen i form af brevveksling mellem Den Europæiske Union og New Zealand i henhold til artikel XXIV, stk. 6, og artikel XXVIII i den almindelige overenskomst om told og handel (GATT) 1994 om ændring af indrømmelserne i Republikken Bulgariens og Rumæniens lister i tilslutning til deres tiltrædelse af Den Europæiske Union
   (2011/767/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 6, litra a), nr. v),
   under henvisning til forslag fra Europa-Kommissionen,
   under henvisning til godkendelse fra Europa-Parlamentet, og
   ud fra følgende betragtninger:

               (1)

               Den 29. januar 2007 bemyndigede Rådet Kommissionen til at indlede forhandlinger med visse andre medlemmer af Verdenshandelsorganisationen (WTO) i henhold til artikel XXIV, stk. 6, i den almindelige overenskomst om told og handel (GATT) 1994 i tilslutning til Republikken Bulgariens og Rumæniens tiltrædelse af Den Europæiske Union.

               (2)

               Kommissionen har ført forhandlinger inden for rammerne af de af Rådet vedtagne forhandlingsdirektiver.

               (3)

               Disse forhandlinger er afsluttet, og aftalen i form af brevveksling mellem Den Europæiske Union og New Zealand i henhold til artikel XXIV, stk. 6, og artikel XXVIII i den almindelige overenskomst om told og handel (GATT) 1994 om ændring af indrømmelserne i Republikken Bulgariens og Rumæniens lister i tilslutning til deres tiltrædelse af Den Europæiske Union (»aftalen«) blev paraferet den 7. september 2010.

               (4)

               Aftalen blev i overensstemmelse med Rådets afgørelse 2011/255/EU undertegnet på Unionens vegne den 28. april 2011 (1) med forbehold af dens senere indgåelse.

               (5)

               Aftalen bør godkendes —

         VEDTAGET DENNE AFGØRELSE:
   Artikel 1
   Aftalen i form af brevveksling mellem Den Europæiske Union og New Zealand i henhold til artikel XXIV, stk. 6, og artikel XXVIII i den almindelige overenskomst om told og handel (GATT) 1994 om ændring af indrømmelserne i Republikken Bulgariens og Rumæniens lister i tilslutning til deres tiltrædelse af Den Europæiske Union (»aftalen«) godkendes herved på Unionens vegne.
   Teksten til aftalen er knyttet til denne afgørelse.
   Artikel 2
   Formanden for Rådet bemyndiges herved til at udpege den eller de personer, som på Unionens vegne er beføjet til at foranstalte den i aftalen (2) omhandlede notifikation.
   Artikel 3
   Denne afgørelse træder i kraft på dagen for vedtagelsen.

      Udfærdiget i Luxembourg, den 27. oktober 2011.

            På Rådets vegne

         J. MILLER

            Formand

      (1)  EUT L 110 af 29.4.2011, s. 12.

      (2)  Datoen for aftalens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.

      AFTALE
      i form af brevveksling mellem Den Europæiske Union og New Zealand i henhold til artikel XXIV, stk. 6, og artikel XXVIII i den almindelige overenskomst om told og handel (GATT) 1994 om ændring af indrømmelserne i Republikken Bulgariens og Rumæniens lister i tilslutning til deres tiltrædelse af Den Europæiske Union
      Hr.
      Efter forhandlinger i henhold til artikel XXIV, stk. 6, og artikel XXVIII i den almindelige overenskomst om told og handel (GATT) 1994 om ændring af Republikken Bulgariens og Rumæniens lister i tilslutning til deres tiltrædelse af Den Europæiske Union har jeg den ære at foreslå følgende:

                  1.

                  Den Europæiske Union indarbejder i sin liste for EU-27's toldområde de indrømmelser, der er opført på EU-25's liste med følgende ændringer:

                              Tilføj 400 tons (slagtet vægt) til New Zealands tildeling i EU-toldkontingentet for »kød af får og geder, fersk, kølet eller frosset« og fasthold den nuværende toldsats inden for kontingentet på 0 %.

                              Opret en erga omnes-tildeling på 200 tons (slagtet vægt) i EU-toldkontingentet for »kød af får og geder, fersk, kølet eller frosset« og fasthold den nuværende toldsats inden for kontingentet på 0 %.

                              Tilpas EU-toldkontingentet for »levende får, ikke racerene avlsdyr« med en toldsats inden for kontingentet på 10 % ved at fjerne 1 010 tons fra tildelingen til Rumænien og 4 255 tons fra tildelingen til Bulgarien.

                              Tilpas EU-toldkontingentet for »kød af får og geder, fersk, kølet eller frosset« med en toldsats inden for kontingentet på 0 % ved at fjerne 75 tons fra tildelingen til Rumænien og 1 250 tons fra tildelingen til Bulgarien.

                              Ændr definitionen på EU-toldkontingentet for 1 300 tons »oksekød af høj kvalitet« i EU-WTO-fortegnelsen til: »Kød af høj kvalitet af hornkvæg, fersk, kølet eller frosset. Leverandørland: New Zealand. Der er adgang til kontingentet på vilkårene fastsat i de relevante EU-bestemmelser«.

                  2.

                  Den Europæiske Union skal også erstatte definitionen af oksekød af høj kvalitet i Den Europæiske Unions forordninger om gennemførelse af dette kontingent med følgende: »Udvalgte oksekødsudskæringer af stude eller kvier, der udelukkende har været holdt på græs, og som ikke må have en slagtet vægt på over 370 kg. Slagtekroppene skal klassificeres som A, L, P, T eller F, afpudses, så de har et fedtlag på P eller mindre, og tilhøre muskelklasse 1 eller 2 i henhold til det klassificeringssystem for slagtekroppe, som New Zealand Meat Board administrerer«.

                  3.

                  New Zealand accepterer Den Europæiske Unions tilgang vedrørende udligning af toldkontingenter med henblik på tilpasning af EU-25's og Republikken Bulgariens og Rumæniens GATT-forpligtelser efter den nylige udvidelse af Den Europæiske Union.

                  4.

                  Der kan afholdes høringer på ethvert tidspunkt vedrørende ethvert af ovennævnte anliggender på anmodning fra en af parterne.

            Jeg ville være Dem taknemmelig, hvis De kunne bekræfte, at Deres regering er indforstået med indholdet af dette brev. Er dette tilfældet, udgør dette brev og Deres bekræftelse tilsammen en aftale i form af brevveksling mellem Den Europæiske Union og New Zealand (»aftalen«).
      Den Europæiske Union og New Zealand underretter hinanden om afslutningen af deres interne procedurer for aftalens ikrafttrædelse. Aftalen træder i kraft 14 dage efter datoen for modtagelsen af den sidste underretning.
      Modtag, hr. …, forsikringen om min mest udmærkede højagtelse.

            For Den Europæiske Union

      Hr.
      Jeg har den ære at anerkende modtagelsen af Deres brev af dags dato med følgende ordlyd:
      »Efter forhandlinger i henhold til artikel XXIV, stk. 6, og artikel XXVIII i den almindelige overenskomst om told og handel (GATT) 1994 om ændring af Republikken Bulgariens og Rumæniens lister i tilslutning til deres tiltrædelse af Den Europæiske Union har jeg den ære at foreslå følgende:

                  1.

                  Den Europæiske Union indarbejder i sin liste for EU-27's toldområde de indrømmelser, der er opført på EU-25's liste med følgende ændringer:

                              Tilføj 400 tons (slagtet vægt) til New Zealands tildeling i EU-toldkontingentet for »kød af får og geder, fersk, kølet eller frosset« og fasthold den nuværende toldsats inden for kontingentet på 0 %.

                              Opret en erga omnes-tildeling på 200 tons (slagtet vægt) i EU-toldkontingentet for »kød af får og geder, fersk, kølet eller frosset« og fasthold den nuværende toldsats inden for kontingentet på 0 %.

                              Tilpas EU-toldkontingentet for »levende får, ikke racerene avlsdyr« med en toldsats inden for kontingentet på 10 % ved at fjerne 1 010 tons fra tildelingen til Rumænien og 4 255 tons fra tildelingen til Bulgarien.

                              Tilpas EU-toldkontingentet for »kød af får og geder, fersk, kølet eller frosset« med en toldsats inden for kontingentet på 0 % ved at fjerne 75 tons fra tildelingen til Rumænien og 1 250 tons fra tildelingen til Bulgarien.

                              Ændr definitionen på EU-toldkontingentet for 1 300 tons »oksekød af høj kvalitet« i EU-WTO-fortegnelsen til: »Kød af høj kvalitet af hornkvæg, fersk, kølet eller frosset. Leverandørland: New Zealand. Der er adgang til kontingentet på vilkårene fastsat i de relevante EU-bestemmelser«.

                  2.

                  Den Europæiske Union skal også erstatte definitionen af oksekød af høj kvalitet i Den Europæiske Unions forordninger om gennemførelse af dette kontingent med følgende: »Udvalgte oksekødsudskæringer af stude eller kvier, der udelukkende har været holdt på græs, og som ikke må have en slagtet vægt på over 370 kg. Slagtekroppene skal klassificeres som A, L, P, T eller F, afpudses, så de har et fedtlag på P eller mindre, og tilhøre muskelklasse 1 eller 2 i henhold til det klassificeringssystem for slagtekroppe, som New Zealand Meat Board administrerer«.

                  3.

                  New Zealand accepterer Den Europæiske Unions tilgang vedrørende udligning af toldkontingenter med henblik på tilpasning af EU-25's og Republikken Bulgariens og Rumæniens GATT-forpligtelser efter den nylige udvidelse af Den Europæiske Union.

                  4.

                  Der kan afholdes høringer på ethvert tidspunkt vedrørende ethvert af ovennævnte anliggender på anmodning fra en af parterne.

            Jeg ville være Dem taknemmelig, hvis De kunne bekræfte, at Deres regering er indforstået med indholdet af dette brev. Er dette tilfældet, udgør dette brev og Deres bekræftelse tilsammen en aftale i form af brevveksling mellem Den Europæiske Union og New Zealand (»aftalen«).
      Den Europæiske Union og New Zealand underretter hinanden om afslutningen af deres interne procedurer for aftalens ikrafttrædelse. Aftalen træder i kraft 14 dage efter datoen for modtagelsen af den sidste underretning.«
      Jeg har den ære at meddele Dem, at min regering er indforstået med ovenstående.
      Modtag, hr. …, forsikringen om min mest udmærkede højagtelse.

            For den New Zealandske regering


title: 2013/562/EU: Europa-Parlamentets afgørelse af 17. april 2013 om decharge for gennemførelsen af budgettet for Det Europæiske Politiakademi for regnskabsåret 2011#Europa-Parlamentets beslutning af 17. april 2013 med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Politiakademi for regnskabsåret 2011

text:
               16.11.2013

               DA

               Den Europæiske Unions Tidende

               L 308/180

         EUROPA-PARLAMENTETS AFGØRELSE
   af 17. april 2013
   om decharge for gennemførelsen af budgettet for Det Europæiske Politiakademi for regnskabsåret 2011
   (2013/562/EU)
   EUROPA-PARLAMENTET,

               —

               der henviser til det endelige årsregnskab for Det Europæiske Politiakademi for regnskabsåret 2011,

               —

               der henviser til Revisionsrettens beretning om årsregnskabet for Det Europæiske Politiakademi for regnskabsåret 2011 med akademiets svar (1),

               —

               der henviser til Rådets henstilling af 12. februar 2013 (05753/2013 — C7-0041/2013),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Rådets afgørelse 2005/681/RIA af 20. september 2005 om oprettelse af Det Europæiske Politiakademi (Cepol) og om ophævelse af afgørelse 2000/820/RIA (4), særlig artikel 16,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

               —

               der henviser til Kommissionens afgørelse C(2011)4680 af 30. juni 2011 om samtykke til en undtagelse fra forordning (EF, Euratom) nr. 2343/2002 på anmodning af Det Europæiske Politiakademi,

               —

               der henviser til beretning af 12. juli 2010 fra Det Europæiske Politiakademi om godtgørelse af private udgifter (10/0257/KA),

               —

               der henviser til den eksterne revision bestilt af Det Europæiske Politiakademi (kontraktreferencenr. CEPOL/2010/001) om refusion af private udgifter,

               —

               der henviser til den endelige rapport om den femårige eksterne revision af Det Europæiske Politiakademi (kontraktreferencenr. CEPOL/CT/2010/002),

               —

               der henviser til den årlige aktivitetsrapport for 2009 fra Generaldirektoratet for Retlige Anliggender, Frihed og Sikkerhed,

               —

               der henviser til 4. statusrapport for Det Europæiske Politiakademi om gennemførelsen af dens flerårige handlingsplan (MAP) for 2010-2014,

               —

               der henviser til Revisionsrettens beretning om gennemførelse af Det Europæiske Politiakademis flerårige handlingsplan for 2010-2014,

               —

               der henviser til notat fra den interne revisionstjeneste (IAS) af 4. juli 2011 (ref. Ares (2011) 722479) om 3. statusrapport om gennemførelsen af Det Europæiske Politiakademis flerårige handlingsplan for 2010-2014,

               —

               der henviser til Det Europæiske Politiakademis beretning om gennemførelsen af Europa-Parlamentets afgørelse om »Decharge 2009: Det Europæiske Politiakademi« og bilagene hertil,

               —

               der henviser til Det Europæiske Politiakademis beretning om anvendelse af sin indkøbsmanual i perioden 1. juli 2010 – 1. juli 2011 og bilaget hertil,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Udvalget om Borgernes Rettigheder og Retlige og Indre Anliggender (A7-0064/2013),

               1.

               meddeler direktøren for Det Europæiske Politiakademi decharge for gennemførelsen af akademiets budget for regnskabsåret 2011;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til direktøren for Det Europæiske Politiakademi, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT C 388 af 15.12.2012, s. 23.

      (2)  EFT L 248 af 16.9.2002, s. 1.

      (3)  EUT L 298 af 26.10.2012, s. 1.

      (4)  EUT L 256 af 1.10.2005, s. 63.

      (5)  EFT L 357 af 31.12.2002, s. 72.

      EUROPA-PARLAMENTETS BESLUTNING
      af 17. april 2013
      med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Politiakademi for regnskabsåret 2011
      EUROPA-PARLAMENTET,

                  —

                  der henviser til det endelige årsregnskab for Det Europæiske Politiakademi for regnskabsåret 2011,

                  —

                  der henviser til Revisionsrettens beretning om årsregnskabet for Det Europæiske Politiakademi for regnskabsåret 2011 med akademiets svar (1),

                  —

                  der henviser til Rådets henstilling af 12. februar 2013 (05753/2013 — C7-0041/2013),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

                  —

                  der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

                  —

                  der henviser til Rådets afgørelse 2005/681/RIA af 20. september 2005 om oprettelse af Det Europæiske Politiakademi (Cepol) (4), særlig artikel 16,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

                  —

                  der henviser til Kommissionens afgørelse K(2011)4680 af 30. juni 2011 om samtykke til en undtagelse fra forordning (EF, Euratom) nr. 2343/2002 på anmodning af Det Europæiske Politiakademi,

                  —

                  der henviser til beretning af 12. juli 2010 fra Det Europæiske Politiakademi om godtgørelse af private udgifter (10/0257/KA),

                  —

                  der henviser til den eksterne revision bestilt af Det Europæiske Politiakademi (kontraktreferencenr. CEPOL/2010/001) om refusion af private udgifter,

                  —

                  der henviser til den endelige rapport om den femårige eksterne revision af Det Europæiske Politiakademi (kontraktreferencenr. CEPOL/CT/2010/002),

                  —

                  der henviser til den årlige aktivitetsrapport for 2009 fra Generaldirektoratet for Retlige Anliggender, Frihed og Sikkerhed,

                  —

                  der henviser til 4. statusrapport for Det Europæiske Politiakademi om gennemførelsen af dens flerårige handlingsplan (MAP) for 2010-2014,

                  —

                  der henviser til Revisionsrettens beretning om gennemførelse af Det Europæiske Politiakademis flerårige handlingsplan for 2010-2014,

                  —

                  der henviser til notat fra den interne revisionstjeneste (IAS) af 4. juli 2011 (ref. Ares (2011) 722479) om 3. statusrapport om gennemførelsen af Det Europæiske Politiakademis flerårige handlingsplan for 2010-2014,

                  —

                  der henviser til Det Europæiske Politiakademis beretning om gennemførelsen af Europa-Parlamentets afgørelse om »Decharge 2009: Det Europæiske Politiakademi« og bilagene hertil,

                  —

                  der henviser til Det Europæiske Politiakademis beretning om anvendelse af sin indkøbsmanual i perioden 1. juli 2010 – 1. juli 2011 og bilaget hertil,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget og udtalelse fra Udvalget om Borgernes Rettigheder og Retlige og Indre Anliggender (A7-0064/2013),

                  A.

                  der henviser til, at Det Europæiske Politiakademi (herefter »akademiet«), der ligger i Bramshill, blev oprettet ved Rådets afgørelse 2000/820/RIA, som blev ophævet i 2005 og erstattet af Rådets afgørelse 2005/681/RIA,

                  B.

                  der henviser til, at akademiet blev oprettet i 2001, og at det med virkning fra 1. januar 2006 blev omdannet til et fællesskabsorgan som omhandlet i finansforordningens artikel 185, hvorved det blev underlagt rammefinansforordningen for agenturer,

                  C.

                  der henviser til, at Revisionsretten i sine beretninger om akademiets årsregnskab for regnskabsårene 2006, 2007 og 2009 afgav en erklæring med forbehold, for så vidt angik de underliggende transaktioners lovlighed og formelle rigtighed med den begrundelse, at udbudsprocedurerne ikke var i overensstemmelse med finansforordningens bestemmelser,

                  D.

                  der henviser til, at Revisionsretten i sin beretning om akademiets årsregnskab for regnskabsåret 2008 føjede en påtegning i specialforhold til sin erklæring om regnskabernes pålidelighed uden udtrykkeligt at fremsætte forbehold, og afgav en erklæring med forbehold om de underliggende transaktioners lovlighed og formelle rigtighed,

                  E.

                  der henviser til, at Parlamentet i sin afgørelse af 7. oktober 2010 nægtede at meddele direktøren for Det Europæiske Politiakademi decharge for gennemførelsen af akademiets budget for regnskabsåret 2008 (6),

                  F.

                  der henviser til, at Parlamentet i sin afgørelse af 10. maj 2011 vedtog at udsætte sin beslutning om meddelelse af decharge til akademiets direktør for gennemførelsen af dets budget for 2009 (7) og siden meddelte det i sin afgørelse af 25. oktober 2011 (8),

                  G.

                  der henviser til, at Revisionsretten i sin beretning om akademiets årsregnskab for regnskabsåret 2010 for første gang, siden akademiet blev et agentur, erklærede, at den havde fået rimelig sikkerhed for, at årsregnskabet for regnskabsåret 2008 var rigtigt, og at de underliggende transaktioner var lovlige og formelt rigtige,

                  H.

                  der henviser til, at Revisionsretten fastslår, at den har fået rimelig sikkerhed for, at årsregnskabet for regnskabsåret 2011 er rigtigt, og at de underliggende transaktioner er lovlige og formelt rigtige,

                  I.

                  der henviser til, at Parlamentet den 10. maj 2012 meddelte akademiets direktør decharge for gennemførelsen af akademiets budget for regnskabsåret 2010 (9), og i sin beslutning vedlagt dechargeafgørelsen bl.a.:

                              —

                              opfordrede akademiet til at indføre en klar skelnen mellem de forskellige poster i EU-bidraget til akademiets budget i sit endelige årsregnskab

                              —

                              opfordrede akademiet til at træffe foranstaltninger med henblik på at undgå en gentagelse af de mangler, der var i udarbejdelsen af individuelle budgetter

                              —

                              mindede om, at overskredne skæringsdatoer er en af de væsentligste hindringer for en forsvarlig økonomisk forvaltning og anmodede akademiet om at holde dechargemyndigheden underrettet om gennemførelsen af afgørelse 34/2010/GB

                              —

                              opfordrede akademiet til at underrette dechargemyndigheden om den effektive gennemførelse af IAS' »meget vigtige« henstilling vedrørende fuldstændigheden af den interne registrering af tjenesterejseudgifter

                              —

                              opfordrede akademiet til at oplyse Parlamentet om gennemførelsesniveauet for Kommissionens 16 nye interne kontrolstandarder (ICS), som blev vedtaget af akademiets bestyrelse som erstatning for de tidligere interne kontrolstandarder,

                  J.

                  der henviser til, at Kommissionen ved sin afgørelse C(2011)4680 af 30. juni 2011 gav samtykke til en undtagelse fra bestemmelserne i artikel 74b i forordning (EF, Euratom) nr. 2343/2002,

                  K.

                  der henviser til, at akademiets budget for regnskabsåret 2011 var på 8 341 000 EUR sammenlignet med 7 800 000 EUR i 2010, hvilket er et fald på 6,93 %,

                  L.

                  der henviser til, at Unionens samlede bidrag til akademiets budget for 2011 var på 8 341 000 EUR,

                  M.

                  der henviser til, at balancen på resultatopgørelsen for akademiet i 2011 var positiv og lå på i alt 1 358 764,32 EUR,

                  1.

                  mener, at der bør foretages en yderligere undersøgelse af elementer, der er fælles for akademiet og Den Europæiske Politienhed, der skal tage hensyn til og opdatere resultaterne af akademiets undersøgelse fra 2011 (kontraktreferencenr. CEPOL/CT/2010/002); noterer sig, at akademiet skal fraflytte sine nuværende lokaler i Bramshill (Storbritannien) i marts 2014; anmoder Kommissionen om at udarbejde et forslag vedrørende akademiets flytning til Haag (Nederlandene), hvor Den Europæiske Politienhed er etableret, med henblik på en sammenlægning med enheden i Haag og udnyttelse af synergier, uden at de to agenturers kerneopgaver og selvstændighed bringes i fare, og forelægge disse forslag for Parlamentet og Rådet; understreger, at en hurtig afgørelse om akademiets placering vil mindske usikkerheden, som kan indvirke negativt på de ansatte og ansættelsesprocedurerne,

         Budgetmæssig og økonomisk forvaltning

                  2.

                  noterer sig, at akademiet modtog sit samlede budget på 8 341 000 EUR for 2011 fra Generaldirektoratet for Indre Anliggender;

                  3.

                  bemærker, at der ifølge akademiets endelige årsregnskab i 2011 var mangler i den økonomiske forvaltning som f.eks. anvendelse af betalinger fra forkerte budgetposter inden for kapitler eller afsnit; opfordrer akademiet til snarest muligt at give dechargemyndigheden yderligere oplysninger om spørgsmålet, herunder om beløbene og de berørte budgetposter samt om de foranstaltninger, der er gennemført med henblik på at rette op på situationen;

         Fremførte bevillinger

                  4.

                  bemærker på baggrund af akademiets årlige aktivitetsrapport for 2011, at forpligtelsesbevillingerne blev udnyttet næsten 100 % for så vidt angår afsnit I »personaleudgifter«, mens gennemførelsesgraden for betalingsbevillingerne udgør 93,98 %;

                  5.

                  konstaterer ud fra den årlige aktivitetsrapport, at forpligtelsesbevillingerne blev udnyttet 99,3 % for så vidt angår afsnit II »administrative udgifter«, mens udnyttelsesgraden for betalingsbevillingerne udgør 88,86 %;

                  6.

                  noterer sig ud fra den årlige aktivitetsrapport, at forpligtelsesbevillingerne blev udnyttet 93,31 % for så vidt angår afsnit III »aktionsudgifter« ud af et samlet budget på 4 063 000 EUR — sammenlignet med 99,56 % i 2010 — og at udnyttelsesgraden for betalingsbevillingerne var på 55,98 % i 2011 i forhold til 45,20 % i 2010;

                  7.

                  anerkender fra Revisionsrettens beretning, at bevillinger på i alt 1 772 523 EUR (22 %) blev fremført til 2012, hvoraf 208 813 EUR relaterer til afsnit I, 47 275 EUR relaterer til afsnit II og 1 516 435 EUR relaterer til afsnit III; opfordrer akademiet til at underrette dechargemyndigheden om de skridt der træffes for at håndtere denne mangel, idet det høje fremførselsniveau tyder på, at der er mangler i budgetplanlægningen og budgetgennemførelsen, hvilket er i strid med princippet om etårighed;

                  8.

                  konstaterer ud fra Revisionsrettens beretning, at 0,7 mio. EUR (27,5 %) ud af fremførslerne fra 2010, som udgør 2,5 mio. EUR, blev annulleret i 2011; opfordrer akademiet til at informere dechargemyndigheden om de foranstaltninger der træffes for at afhjælpe dette problem, idet det høje annulleringsniveau tyder på, at der er mangler i budgetplanlægningen og budgetgennemførelsen, hvilket er i strid med princippet om etårighed;

                  9.

                  bemærker på baggrund af den årlige aktivitetsrapport, at 96,74 % af forpligtelsesbevillingerne er blevet udnyttet; noterer sig endvidere, at 75,21 % af betalingsbevillingerne er blevet brugt (6 273 389 EUR);

         Overførsler

                  10.

                  bemærker på baggrund af Revisionsrettens beretning, at akademiet i 2011 gennemførte 38 budgetoverførsler til et beløb af 1,8 mio. EUR; mener, at budgetplanlægningen og procedurerne for budgettets gennemførelse bør styrkes yderligere, og opfordrer akademiet til at informere dechargemyndigheden om de skridt, der er iværksat med henblik på at adressere denne mangel, idet det tyder på, at der er svagheder ved budgetplanlægningen, hvilket er i strid med princippet om specificering;

         Procedurer for offentlige indkøb

                  11.

                  konstaterer ud fra den årlige aktivitetsrapport, at bestræbelserne på at forbedre akademiets offentlige indkøb fortsatte i 2011, at i alt 40 procedurer for offentlige indkøb blev tilendebragt i 2011, og at én procedure stadig verserede den 31. december 2011;

         Intern revision

                  12.

                  konstaterer ud fra den årlige aktivitetsrapport (10), at akademiet har iværksat foranstaltninger til at strømline sin interne kontrol ved at vedtage 16 interne kontrolstandarder og ansætte en intern kontrollør i august 2011; glæder sig over overensstemmelsesvurderingen for så vidt angår gennemførelsen af de 16 interne kontrolstandarder, som blev foretaget i fjerde kvartal af 2011, og som samlet set viste, at akademiet overholdt kravene i de interne kontrolstandarder;

                  13.

                  anerkender ud fra den årlige aktivitetsrapport, at det interne revisionspanel blev operativt i 2011; glæder sig over de tre væsentligste revisioner, som blev gennemført af akademiet i 2011: to eksterne revisioner blev foretaget af Revisionsretten, og én intern revision blev foretaget af Kommissionens Interne Revisionstjeneste;

         Ansættelsesprocedurer

                  14.

                  bemærker på baggrund af Revisionsrettens beretning, at akademiet bør gøre ansættelsesprocedurerne mere gennemsigtige; opfordrer indtrængende akademiet til at underrette dechargemyndigheden om de foranstaltninger, det har truffet for at udbedre denne mangel; anerkender, at akademiet i juni 2012 reviderede dokumentationsstandarder og modeller for hver enkelt fase i ansættelsesprocedurerne med henblik på at sikre øget gennemsigtighed og klarhed i dokumentationen; mener, at visse af personalevedtægtens bestemmelser vil kunne udgøre en anseelig administrativ byrde; tilskynder derfor Kommissionen til at tillade en vis grad af forenkling under personalevedtægtens artikel 110 for så vidt angår agenturerne;

                  15.

                  noterer sig, at der i 2011 blev gennemført 10 ansættelsesprocedurer, og at 23 ud af de 26 midlertidig ansatte opført i stillingsfortegnelsen var ansat ved udgangen af året, efter en ansat forlod akademiet den 15. december 2011 (forud herfor var der kun to ledige stillinger); noterer sig endvidere, at akademiet i alt har 38 ansatte suppleret af fem udlånte nationale eksperter;

         Præstation

                  16.

                  bifalder agenturets indsats for at forbedre sit præstationsniveau uden en forøgelse af budgettet og de opnåede resultater; bifalder desuden, at agenturet med henblik på fuldt ud at opfylde Parlamentets krav og de nuværende budgetmæssige udfordringer drastisk har reduceret sine forvaltningsomkostninger;

                  17.

                  roser Cepols bestræbelser på at strømline og effektivisere sin ledelse, bl.a. ved at gennemføre foranstaltninger med henblik på at nedlægge udvalg og reducere antallet af årlige bestyrelsesmøder, som nu primært bør fokusere på politik og beslutningstagning på strategisk niveau og på lang sigt;

                  18.

                  henviser i forbindelse med de øvrige bemærkninger, der ledsager dechargeafgørelsen, og som er af horisontal karakter, til sin beslutning af 17. april 2013 (11) om præstation, økonomisk forvaltning og kontrol med agenturer.

         (1)  EUT C 388 af 15.12.2012, s. 23.

         (2)  EFT L 248 af 16.9.2002, s. 1.

         (3)  EUT L 298 af 26.10.2012, s. 1.

         (4)  EUT L 256 af 1.10.2005, s. 63.

         (5)  EFT L 357 af 31.12.2002, s. 72.

         (6)  EUT L 320 af 7.12.2010, s. 11.

         (7)  EUT L 250 af 27.9.2011, s. 260.

         (8)  EUT L 313 af 26.11.2011, s. 17.

         (9)  EUT L 286 af 17.10.2012, s. 156.

         (10)  Årlig aktivitetsrapport for 2011, s. 14.

         (11)  Vedtagne tekster, P7_TA(2013)0134 (Se side 374 i denne EUT).


title: 2011/739/: Rådets afgørelse af 20. oktober 2011 om indgåelse af aftalen mellem Den Europæiske Union, Det Schweiziske Forbund og Fyrstendømmet Liechtenstein, der ændrer tillægsaftalen mellem Det Europæiske Fællesskab, Det Schweiziske Forbund og Fyrstendømmet Liechtenstein, som udvider aftalen mellem Det Europæiske Fællesskab og Det Schweiziske Forbund om handel med landbrugsprodukter til at omfatte Fyrstendømmet Liechtenstein#Aftale mellem Den Europæiske Union, Det Schweiziske Forbund og Fyrstendømmet Liechtenstein, der ændrer tillægsaftalen mellem Det Europæiske Fællesskab, Det Schweiziske Forbund og Fyrstendømmet Liechtenstein, som udvider aftalen mellem Det Europæiske Fællesskab og Det Schweiziske Forbund om handel med landbrugsprodukter til at omfatte Fyrstendømmet Liechtenstein

text:
               16.11.2011

               DA

               Den Europæiske Unions Tidende

               L 297/48

         RÅDETS AFGØRELSE
   af 20. oktober 2011
   om indgåelse af aftalen mellem Den Europæiske Union, Det Schweiziske Forbund og Fyrstendømmet Liechtenstein, der ændrer tillægsaftalen mellem Det Europæiske Fællesskab, Det Schweiziske Forbund og Fyrstendømmet Liechtenstein, som udvider aftalen mellem Det Europæiske Fællesskab og Det Schweiziske Forbund om handel med landbrugsprodukter til at omfatte Fyrstendømmet Liechtenstein
   (2011/739/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 6, litra a), nr. v),
   under henvisning til forslag fra Europa-Kommissionen,
   under henvisning til godkendelse fra Europa-Parlamentet (1), og
   ud fra følgende betragtninger:

               (1)

               Aftalen mellem Det Europæiske Fællesskab og Det Schweiziske Forbund om handel med landbrugsprodukter (2) (i det følgende benævnt »landbrugsaftalen«) trådte i kraft den 1. juni 2002.

               (2)

               En tillægsaftale mellem Det Europæiske Fællesskab, Det Schweiziske Forbund og Fyrstendømmet Liechtenstein, der udvider aftalen mellem Det Europæiske Fællesskab og Det Schweiziske Forbund om handel med landbrugsprodukter til at omfatte Fyrstendømmet Liechtenstein (3) (i det følgende benævnt »tillægsaftalen«) trådte i kraft den 13. oktober 2007.

               (3)

               Kommissionen har på Den Europæiske Unions vegne forhandlet en aftale mellem Den Europæiske Union og Det Schweiziske Forbund om beskyttelse af oprindelsesbetegnelser og geografiske betegnelser for landbrugsprodukter og fødevarer, der ændrer landbrugsaftalen, ved at der indsættes et nyt bilag 12.

               (4)

               Den Europæiske Union, Fyrstendømmet Liechtenstein og Det Schweiziske Forbund er blevet enige om, at også tillægsaftalen bør ændres for at tage hensyn til beskyttelsen af oprindelsesbetegnelser og geografiske betegnelser.

               (5)

               Aftalen mellem Den Europæiske Union, Det Schweiziske Forbund og Fyrstendømmet Liechtenstein, der ændrer tillægsaftalen (i det følgende benævnt »aftalen«) bør indgås —

         VEDTAGET DENNE AFGØRELSE:
   Artikel 1
   Aftalen mellem Den Europæiske Union, Det Schweiziske Forbund og Fyrstendømmet Liechtenstein, der ændrer tillægsaftalen mellem Det Europæiske Fællesskab, Det Schweiziske Forbund og Fyrstendømmet Liechtenstein, som udvider aftalen mellem Det Europæiske Fællesskab og Det Schweiziske Forbund om handel med landbrugsprodukter til at omfatte Fyrstendømmet Liechtenstein (i det følgende benævnt »aftalen«) godkendes herved på Unionens vegne.
   Teksten til aftalen er knyttet til denne afgørelse.
   Artikel 2
   Formanden for Rådet udpeger den person, der på Unionens vegne er beføjet til at deponere det godkendelsesinstrument, der er omhandlet i aftalens artikel 3, med bindende virkning for Unionen.
   Artikel 3
   Denne afgørelse træder i kraft på dagen for dens vedtagelse.

      Udfærdiget i Luxembourg, den 20. oktober 2011.

            På Rådets vegne

         M. SAWICKI

            Formand

      (1)  Godkendelse af 24.6.2011 (endnu ikke offentliggjort i EUT).

      (2)  EFT L 114 af 30.4.2002, s. 132.

      (3)  EUT L 270 af 13.10.2007, s. 6.

      AFTALE
      mellem Den Europæiske Union, Det Schweiziske Forbund og Fyrstendømmet Liechtenstein, der ændrer tillægsaftalen mellem Det Europæiske Fællesskab, Det Schweiziske Forbund og Fyrstendømmet Liechtenstein, som udvider aftalen mellem Det Europæiske Fællesskab og Det Schweiziske Forbund om handel med landbrugsprodukter til at omfatte Fyrstendømmet Liechtenstein
      DEN EUROPÆISKE UNION, i det følgende benævnt »Unionen«,
      DET SCHWEIZISKE FORBUND, i det følgende benævnt »Schweiz«, og
      FYRSTENDØMMET LIECHTENSTEIN, i det følgende benævnt »Liechtenstein«,
      i det følgende benævnt »parterne«,
      som har det fortsæt indbyrdes at fremme den harmoniske udvikling af oprindelsesbetegnelser og geografiske betegnelser (i det følgende benævnt »GB'er«) og ved at beskytte dem som led i aftalen mellem Det Europæiske Fællesskab og Det Schweiziske Forbund om handel med landbrugsprodukter (i det følgende benævnt »landbrugsaftalen«) at lette den bilaterale handel med landbrugsprodukter og fødevarer med oprindelse i de parter, der har en GB som defineret i deres respektive retsforskrifter, og regelmæssigt at ajourføre listen over GB'er, der er beskyttet af denne aftale, og
      som tager følgende i betragtning:

                  (1)

                  Den schweiziske lovgivning om GB'er for landbrugsprodukter og fødevarer finder anvendelse Liechtenstein.

                  (2)

                  GB'er i det schweiziske nationale register kan bestå af geografiske navne, der ligger på Liechtensteins område, og disse GB'ers geografiske område kan omfatte Liechtensteins område.

                  (3)

                  Ifølge tillægsaftalen mellem Det Europæiske Fællesskab, Det Schweiziske Forbund og Fyrstendømmet Liechtenstein, der udvider aftalen mellem Det Europæiske Fællesskab og Det Schweiziske Forbund om handel med landbrugsprodukter til at omfatte Fyrstendømmet Liechtenstein (i det følgende benævnt »tillægsaftalen«), gælder landbrugsaftalen også for Liechtenstein.

                  (4)

                  Ifølge tillægsaftalen anses produkter fra Liechtenstein for at være produkter med oprindelse i Schweiz.

                  (5)

                  Tillægsaftalen bør ændres, for at tilføjelsen af et nyt bilag til landbrugsaftalen om beskyttelse af Schweiz' og Unionens oprindelsesbetegnelser og geografiske betegnelser for landbrugsprodukter og fødevarer også kommer til at gælde for Liechtenstein,

            ER BLEVET ENIGE OM FØLGENDE:
      Artikel 1
      Ændringer
      I tillægsaftalen foretages følgende ændringer:

                  1)

                  Artikel 1, stk. 2, affattes således:
                  »Tilpasningerne for Liechtensteins vedkommende vedrørende bilag 4-12 til landbrugsaftalen er fastsat i bilaget til denne aftale (i det følgende benævnt »tillægsaftalen«), som udgør en integrerende del af aftalen.«

                  2)

                  I bilaget ændres titlen »Tilpasninger/tilføjelser vedrørende bilag 4-11 til landbrugsaftalen« til:

                  3)

                  Under ovennævnte titel tilføjes følgende afsnit:
                  »Bilag 12: Beskyttelse af oprindelsesbetegnelser og geografiske betegnelser for landbrugsprodukter og fødevarer
                  Det geografiske område i følgende schweiziske GB'er, der er beskyttet i henhold til appendiks 1 til bilag 12, omfatter også Liechtensteins område:

                              —

                              Rheintaler Ribel/Türggen Ribel (BOB)

                              —

                              St. Galler Bratwurst/St. Galler Kalbsbratwurst (BGB).«

            Artikel 2
      Sproglige udgaver
      Denne aftale er affattet i tre eksemplarer på bulgarsk, dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk, idet hver af disse tekster har samme gyldighed.
      Artikel 3
      Ikrafttræden
      1.   Denne aftale ratificeres eller godkendes af parterne i overensstemmelse med deres interne procedurer.
      2.   Parterne underretter hinanden, når disse procedurer er tilendebragt.
      3.   Denne aftale træder i kraft den på dagen for ikrafttrædelsen af aftalen mellem Den Europæiske Union og Det Schweiziske Forbund om beskyttelse af oprindelsesbetegnelser og geografiske betegnelser for landbrugsprodukter og fødevarer, der ændrer aftalen mellem Det Europæiske Fællesskab og Det Schweiziske Forbund om handel med landbrugsprodukter.

         Съставено в Брюксел на седемнадесети май две хиляди и единадесета година.
         Hecho en Bruselas, el diecisiete de mayo de dos mil once.
         V Bruselu dne sedmnáctého května dva tisíce jedenáct.
         Udfærdiget i Bruxelles den syttende maj to tusind og elleve.
         Geschehen zu Brüssel am siebzehnten Mai zweitausendelf.
         Kahe tuhande üheteistkümnenda aasta maikuu seitsmeteistkümnendal päeval Brüsselis.
         Έγινε στις Βρυξέλλες, στις δέκα εφτά Μαΐου δύο χιλιάδες έντεκα.
         Done at Brussels on the seventeenth day of May in the year two thousand and eleven.
         Fait à Bruxelles, le dix-sept mai deux mille onze.
         Fatto a Bruxelles, addì diciassette maggio duemilaundici.
         Briselē, divi tūkstoši vienpadsmitā gada septiņpadsmitajā maijā.
         Priimta du tūkstančiai vienuoliktų metų gegužės septynioliktą dieną Briuselyje.
         Kelt Brüsszelben, a kétezer-tizenegyedik év május tizenhetedik napján.
         Magħmul fi Brussell, fis-sbatax-il jum ta' Mejju tas-sena elfejn u ħdax.
         Gedaan te Brussel, de zeventiende mei tweeduizend elf.
         Sporządzono w Brukseli dnia siedemnastego maja roku dwa tysiące jedenastego.
         Feito em Bruxelas, em dezassete de Maio de dois mil e onze.
         Întocmit la Bruxelles la șaptesprezece mai două mii unsprezece.
         V Bruseli dňa sedemnásteho mája dvetisícjedenásť.
         V Bruslju, dne sedemnajstega maja leta dva tisoč enojst.
         Tehty Brysselissä seitsemäntenätoista päivänä toukokuuta vuonna kaksituhattayksitoista.
         Som skedde i Bryssel den sjuttonde maj tjugohundraelva.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За Конфедерация Швейцария
            Por la Confederación Suiza
            Za Švýcarskou konfederaci
            For Det Schweiziske Forbund
            Für die Schweizerische Eidgenossenschaft
            Šveitsi Konföderatsiooni nimel
            Για την Ελβετική Συνομοσπονδία
            For the Swiss Confederation
            Pour la Confédération suisse
            Per la Confederazione svizzera
            Šveices Konfederācijas vārdā –
            Šveicarijos Konfederacijos vardu
            A Svájci Államszövetség részéről
            Għall-Konfederazzjoni Żvizzera
            Voor de Zwitserse Bondsstaat
            W imieniu Konfederacji Szwajcarskiej
            Pela Confederação Suíça
            Pentru Confederația Elvețiană
            Za Švajčiarsku konfederáciu
            Za Švicarsko konfederacijo
            Sveitsin valaliiton puolesta
            För Schweiziska edsförbundet

            За Княжeство Лихтенщайн
            Por el Principado de Liechtenstein
            Za Lichtenštejnské knížectví
            For Fyrstendommet Liechtenstein
            Für das Fürstentum Liechtenstein
            Liechtensteini Vürstiriigi nimel
            Για το Πριγκιπάτο του Λιχτενστάιν
            For the Principality of Liechtenstein
            Pour la Principauté de Liechtenstein
            Per il Principato del Liechtenstein
            Lihtenšteinas Firstistes vārdā –
            Lichtenšteino Kunigaikštystės vardu
            A Liechtensteini Hercegség részéről
            Għall-Prinċipat ta' Liechtenstein
            Voor het Vorstendom Liechtenstein
            W imieniu Księstwa Liechtensteinu
            Pelo Principado do Liechtenstein
            Pentru Principatul Liechtenstein
            Za Lichtenštajnské kniežatstvo
            Za Kneževino Lihtenštajn
            Liechtensteinin ruhtinaskunnan puolesta
            För Furstendömet Liechtenstein